Tarybos direktyva
1989 m. kovo 6 d.
iš dalies keičianti Direktyvos 76/895/EEB dėl vaisiuose ir daržovėse bei ant jų išlikusių pesticidų likučių didžiausių koncentracijų nustatymo II priedą
(89/186/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1976 m. lapkričio 23 d. Tarybos direktyvą 76/895/EEB dėl vaisiuose ir daržovėse bei ant jų išlikusių pesticidų likučių didžiausių koncentracijų nustatymo [1] su paskutiniais pakeitimais, padarytais Direktyva 88/298/EEB [2], ypač į jos 5 straipsnį,
atsižvelgdama į Komisijos pasiūlymą [3],
kadangi Direktyvos 76/895/EEB 5 straipsnis nustato, kad jos priedai turi būti iš dalies keičiami atsižvelgiant pirmiausia į technikos ir mokslo pažangą ir sveikatos bei žemės ūkio reikalavimus;
kadangi, atsižvelgiant į technikos ir mokslo pasiekimus, vertėtų atnaujinti minėtos direktyvos II priedą pridedant prie jo informaciją apie maleino hidrazidą, t. y. pesticidą, kuris kaip likutis taip pat gali būti aptinkamas vaisiuose ir daržovėse,
PRIĖMĖ ŠIĄ DIREKTYVĄ:
1 straipsnis
Direktyvos 76/895/EEB II priede šis pesticido likutis kartu su atitinkama informacija įrašomas į lentelę:
Pesticidų likučiai | Didžiausios koncentracijos (mg/kg (ppm) |
Įprastas pavadinimas | Cheminė formulė |
maleino hidrazidas | 6-hidroksi-3(2H)-piridazinonas | 10 : svogūnai 1 : kiti produktai |
2 straipsnis
Valstybės narės priima įstatymus ir kitus teisės aktus, kurie, įsigalioję iki 1989 m. rugpjūčio 1 d., įgyvendina 1 straipsnį. Apie tai jos nedelsdamos praneša Komisijai.
3 straipsnis
Ši direktyva skirta valstybėms narėms.
Priimta Briuselyje, 1989 m. kovo 6 d.